CELEX: 62008CA0540
Language: da
Date: 2010-11-09 00:00:00
Title: Sag C-540/08: Domstolens dom (Store Afdeling) af 9. november 2010 — Mediaprint Zeitungs- und Zeitschriftenverlag GmbH & Co. KG mod Österreich -Zeitungsverlag GmbH (anmodning om præjudiciel afgørelse fra Oberster Gerichtshof (Østrig)) (Direktiv 2005/29/EF — urimelig handelspraksis — national lovgivning med principielt forbud mod en handelspraksis, som gør gavetilbud til forbrugerne betinget af erhvervelse af varer eller modtagelse af tjenesteydelser)

15.1.2011   
            
            
               DA
            
            
               Den Europæiske Unions Tidende
            
            
               C 13/3
            
         Domstolens dom (Store Afdeling) af 9. november 2010 — Mediaprint Zeitungs- und Zeitschriftenverlag GmbH & Co. KG mod »Österreich«-Zeitungsverlag GmbH (anmodning om præjudiciel afgørelse fra Oberster Gerichtshof (Østrig))
   (Sag C-540/08) (1)
   
   (Direktiv 2005/29/EF - urimelig handelspraksis - national lovgivning med principielt forbud mod en handelspraksis, som gør gavetilbud til forbrugerne betinget af erhvervelse af varer eller modtagelse af tjenesteydelser)
   2011/C 13/04
   Processprog: tysk
   
      Den forelæggende ret
   
   Oberster Gerichtshof
   
      Parter i hovedsagen
   
   
      Sagsøger: Mediaprint Zeitungs- und Zeitschriftenverlag GmbH & Co. KG
   
      Sagsøgt:»Österreich«-Zeitungsverlag GmbH
   
      Sagens genstand
   
   Anmodning om præjudiciel afgørelse — Oberster Gerichtshof — fortolkning af artikel 3, stk. 1, og artikel 5, stk. 2 og 5, i Europa-Parlamentets og Rådets direktiv 2005/29/EF af 11. maj 2005 om virksomheders urimelige handelspraksis over for forbrugerne på det indre marked og om ændring af Rådets direktiv 84/450/EØF og Europa-Parlamentets og Rådets direktiv 97/7/EF, 98/27/EF og 2002/65/EF og Europa-Parlamentets og Rådets forordning (EF) nr. 2006/2004 (EUT L 149, s. 22) — national lovgivning, hvorefter det er ulovligt for udgivere af periodiske tryksager at annoncere, tilbyde eller yde vederlagsfri tilgift til periodiske tryksager samt tilbyde en sådan tilgift til andre varer eller tjenesteydelser uden at tage hensyn til den vildledende eller aggressive karakter af den pågældende handelspraksis — lovgivning, der ikke kun har til formål at beskytte forbrugere, men også tjener til opretholdelse af et alsidigt presseudbud og beskyttelse af svagere medkonkurrenter — begrebet urimelig handelspraksis
   
      Konklusion
   
   
               1)
            
            
               Europa-Parlamentets og Rådets direktiv 2005/29/EF af 11. maj 2005 om virksomheders urimelige handelspraksis over for forbrugerne på det indre marked og om ændring af Rådets direktiv 84/450/EØF og Europa-Parlamentets og Rådets direktiv 97/7/EF, 98/27/EF og 2002/65/EF og Europa-Parlamentets og Rådets forordning (EF) nr. 2006/2004 (direktivet om urimelig handelspraksis) skal fortolkes således, at det er til hinder for en national lovgivning som den i hovedsagen, der indeholder et generelt forbud mod salg med tilgift, og som tilsigter ikke kun at beskytte forbrugerne, men også tjener andre formål.
            
         
               2)
            
            
               Den med købet af en avis forbundne mulighed for at deltage i en præmiekonkurrence udgør ikke en urimelig handelspraksis som omhandlet i artikel 5, stk. 2, i direktiv 2005/29, alene fordi denne mulighed for deltagelse, i hvert fald for en del af de pågældende forbrugere, udgør den udslagsgivende grund til at købe avisen.
            
         
      (1)  EUT C 69 af 21.3.2009.